
Concepută ca teză de doctorat sub conducerea ştiinţifică a eminentului profesor 
Sigismund Toduţă, lucrarea Formă şi stil în noua creație muzicală românească reprezintă o 
consistentă şi documentată analiză a evoluției muzicii culte în România, de la premisele 
formării ei şi până în anii 1970, corespunzători perioadei în care teza a fost elaborată. 
Lucrarea a fost publicată de Editura Muzicală în anul 1977. Departe de a fi o abordare pur 
istorică, această scriere teoretică îmbină elemente ale perspectivelor sincronice şi diacronice, 
în încercarea de a oferi un model de analiză a operei muzicale contemporane şi în acelaşi 
timp, o imagine asupra peisajului muzical românesc. 

Lucrarea este structurată pe două secţiuni majore: partea I: Premise şi anticipări şi 
partea a II-a: Emancipare și plenitudine. 

O importanță deosebită în economia întregului o are primul capitol al lucrării, intitulat 
Raportul formă-stil, premisă a investigaţiei analitice în muzicologia contemporană. Acesta 
jalonează în parte „crezul” muzicologic al lui Vasile Herman. Este o secţiune în care se 
regăseşte concepția muzicianului cu privire la abordarea muzicologică, în speţă analitică, a 
unei opere muzicale. Autorul porneşte de la constatarea necesităţii de a statua o metodă 
analitică eficientă şi concretă pentru creaţia muzicală modernă. În „stabilirea precisă a 
principalelor calităţi ale unei muzici”, sunt esenţiale două noţiuni: „formă” şi „stil”. Acestea 
sunt integrate, în cazul lui Vasile Herman, într-un sistem de gândire coerent, care va fi regăsit 
pe parcursul întregii cariere de cercetător. 

Constatând faptul că forma constituie o primă etapă a cercetării analitice, Herman 
procedează la o definire a sa, arătând evoluția concepțiilor asupra noţiunii de „formă” 


muzicală până în secolul XX, când se observă un consens asupra faptului că aceasta nu este o 

schemă abstractă, ea nu spune în sine nimic, ci reiese din interpretarea corelaţiei dintre 


elementele sale componente.” Fundamentată pe muzicologia germană, accepțiunea noțiunii 
9 
» 


x» 


de „formă” în cazul lui Herman este asociată celor de „stil” şi „conţinut” “. Asupra legăturii 
dintre formă şi conținut Vasile Herman insistă mai puţin, interesul său fiind concentrat pe 
binomul formă — stil. Totuşi, se constată modalităţile particulare în care tiparul formal 
îmbracă un conţinut oarecare, de aici decurgând ideea de „principiu formal”"%. Aderând la 
muzicologia germană, Herman oferă o definiţie a formei muzicale pe care o vede ca 
„principiu coordonator al totalității mijloacelor de expresie sonoră care — la rândul lui — 
aderă mai mult sau mai puţin la schema strictă, la modalitatea absolută a unui anumit tipar sau 
“model” general”. Accentul cade aici pe conceptul de principiu coordonator, care este o 
rezultantă a gândirii de tip structuralist. Vom constata cât de important este acest model de 
gândire. 

Secolul XX este marcat de necesitatea resimţită acut de a stabili noi metode de 
cercetare în toate domeniile ştiinţei. Această nevoie este cu atât mai pregnantă în arta 
sunetului cu cât traseul dezvoltării muzicii este unul plin de avânt şi se constată o ruptură între 
realitatea muzicală şi metodele de cercetare tradiționale. Prin urmare, veacul XX aduce şi în 
plan teoretic o multitudine de încercări de statuare a unor metode de analiză adecvate creaţiei 
muzicale. Livia Teodorescu-Ciocănea enumeră unele dintre ele, a căror importanţă a fost şi 
rămâne variabilă: metoda referenţial-descriptivă, cea pozitivist-constructivistă, hermeneutică, 
energetică, formală, structurală, formal-constructivistă şi cea holistică (teoria gestalt-istă)!"!. 
Diether de la Motte, în lucrarea Musikalische Analyse” prezintă mai multe modele de analiză 
muzicală, explicate şi aplicate la cazuri concrete. Unul dintre acestea este ceea ce el numeşte 
„Grossform — Detailstruktur” în care pune în relație forma generală cu elementele mici de 
concepție a discursului muzical. Este doar o posibilitate de abordare analitică, aşa cum 
demonstrează celelalte modele prezentate, având fiecare grade diferite de relevanță. În unele 
dintre acestea vom regăsi elemente ale unei gândiri structurale. 

La baza oricărei concepții de tip structuralist stă filosofia lui Aristotel care afirma că 


un obiect nu poate fi explicat prin ceva care îi este exterior. Ideea este în obiect, forma se 


% Din analiza textului muzicologic reiese importanţa pe care Herman o acordă structuralismului, care determină 
în cele din urmă întregul sistem de gândire al muzicianului. 

i „relaţia formă-stil-conţinut rămâne ca o constantă care determină în câmpul analitic trăsăturile esenţiale ale 
obiectului cercetării” (Vasile Herman, Formă şi stil în noua creaţie muzicală românească, Editura Muzicală, 
Bucureşti, 1977, p. 9). 

100 principiul formal” se leagă de distanța mai mare sau mai mică dintre o anumită creație și tiparul formal 
prestabilit. 

10! LiviaTeodorescu-Ciocănea, Tratat de forme şi analize muzicale, Editura Muzicală, Bucureşti, 2005, p.315. 

1% Diether de la Motte, Musikalische Analyse, Editura Bărenreiter, Kassel, 1968. 

realizează numai în materie!%. Conceptul de „structură” a dobândit mai multe înţelesuri de-a 
lungul timpului. Într-o primă accepțiune, „structura” avea sensul de combinaţie de elemente, 
configuraţie, organizare a părților. La sfârşitul secolului al XIX-lea, termenul nu mai desemna 
o simplă configuraţie, ci un tot format din elemente solidare, în care fiecare depinde de toate 
celelalte şi nu poate fi ceea ce este decât în şi prin ele. Prin urmare, sistemul de 
interdependență a fiecărei părți cu toate celelalte devine esenţial. Dacă primul concept se 
referea la o sumă, al doilea propune un întreg. O nuanţare apare atunci când W. Dilthey'% 
înlocuieşte, în ştiinţele umaniste, termenul de structură cu Gestalt, prin care se înţelege 
formă, alcătuire ale cărei părți sunt determinate de întreg, sistem ale cărui însuşiri esenţiale 
nu pot fi epuizate de suma părților. 

Metodele de analiză structurală au câştigat în secolul trecut tot mai mult teren în 
diferite domenii ale cercetării, inclusiv în cel al ştiinţelor umane, după ce metoda istorică se 
dovedise a fi incompletă şi insuficient fundamentată ştiinţific. Ferdinand de Saussure” 
propune studiul lingvisticii din punct de vedere sincronic, pe baza relaţiei care apare între 
semnificat şi semnificant în cadrul semnului lingvistic. Abordarea sincronică se bazează pe 
observaţia că vorbitorii unei anumite limbi pot să nu cunoască nimic despre istoria acesteia şi 

totuşi să utilizeze structura limbajului aşa cum se prezintă el la un moment dat °. După 


afirmarea structuralismului lingvistic al lui Ferdinand de Saussure, „structură” va reuni 
ambele sensuri anterior amintite: atât pe acela de tot unitar închegat, cât şi pe acela de sistem 
al relaţiilor între părți”. În consecinţă, structura se referă acum la un ansamblu de relații. 
Noţiunea de structură poate fi apropiată de aceea de model; model (tipar) este un obiect, fie 
din realitate, fie construit, care serveşte drept mijloc pentru cunoaşterea altora, asemănătoare, 
dar nu identice. 

Într-o metodă structurală de analiză ne interesează aranjarea obiectelor, modul în care 


realul este organizat, felul în care sunt dispuse faptele, mecanismul lor lăuntric, prin urmare, 


structura lor. În gândirea structurală, fiecare episod se leagă de toate celelalte prin nenumărate 


3 Virgil Nemoianu, Structuralismul, Editura pentru Literatură Universală, Bucureşti, 1967. 

04 A rămas de importanță majoră lucrarea sa intitulată Idei cu privire la o psihologie descriptivă şi analitică 
(1894). 

% Lingvistul elvețian a generat o adevărată revoluție în domeniu, disociind perspectiva istorică asupra 
limbajului (pe care o numea diacronică), de abordarea acestuia ca sistem în sine privit la un moment dat (numită 
sincronică). 

% Ideile lui Saussure au fost publicate postum pe baza notițelor luate la cursurile sale de la Universitatea din 
Geneva (1906-1911). Lucrarea se intitulează Curs de lingvistică generală. 

07 Să nu uităm faptul că Ferdinand de Saussure nu folosea termenul de structură, ci pe acela de sistem. 
Concepția sa a dus însă la statuarea structuralismului lingvistic, după preluarea de către reprezentanții şcolii 
lingvistice de la Praga, în special Trubetzkoy şi Jakobson. În cazul lui Jakobson, distincția se face nu între limbă 
şi limbaj, ci între cod şi mesaj. 

fire, le luminează, dar nu numai atât, devine pe deplin inteligibil numai raportat la toate 
celelalte. Ferdinand de Saussure susține că trebuie să se pornească tocmai de la întregul unitar 
pentru a se obţine prin analiză elementele care îl compun'%. 

În continuarea ideilor lui Saussure, Claude Lévi-Strauss concepe câteva principii 
metodice ale aplicării structuralismului: economia explicaţiei, unitatea soluției, posibilitatea 
de a reconstitui ansamblul pornind de la datele obţinute. 

S-a constatat că nu este suficientă o simplă transpunere a modelelor lingvistice şi 
structurale în analiza muzicală, deoarece, în ciuda multelor elemente comune, între limbajul 
natural şi cel muzical există şi zone divergente. Cercetările au demonstrat că metoda 
structurală, bazată pe sincronie, are eficiență atunci când este împletită cu abordarea 
diacronică. Analizele de tip structural şi sistematic nu pot ignora evoluția istorică a 
evenimentelor. Este şi motivul pentru care, în ultimele decenii, se încearcă găsirea unor 
abordări care să armonizeze cele două aspecte: diacronic şi sincronic. 

Este potrivit să amintim aici câte ceva despre semiologia tripartită a muzicologului 
Jean-Jacques Nattiez, preluată de la Jean Molino, care poate fi situată în prelungirea 
metodelor structurale. Ideea de la care porneşte acesta este aceea că o privire structuralistă 
asupra faptului muzical trebuie completată cu întrebări legate de strategiile de compoziţie care 
au dus la apariţia sa, precum şi cu unele privind percepţia operei. Prin urmare, Nattiez 
propune o abordare tripartită a faptului muzical, organizată pe trei niveluri: cel neutral, prin 
care sunt relevate structurile imanente ale operei, cel poietic, urmărind strategiile de creație 
care se află la originea lucrărilor şi cel estezic, prin care se evidenţiază strategiile de percepție 
pe care le generează. Modelul analitic pe care îl propune Nattiez ţine seama şi de trimiterile 
extrinseci unei opere muzicale, integrând cele două dimensiuni ale faptului muzical: creaţia şi 
percepţia. Este doar un exemplu despre modul în care structuralismul oferă deschideri pentru 
elaborarea unor metode de analiză muzicală edificatoare. 

Deşi nu sunt exhaustive şi nici măcar prezentate de un structuralist, ci de un adept al 
hermeneuticii, principiile structuralismului enunțate de Paul Ricoeur pot fi edificatoare pentru 
o aplicaţie. Ricoeur menţionează!%: 

1. lucrul asupra unui corpus deja constituit, imobil, închis şi, în acest sens, mort; 


2. stabilirea de inventare de elemente şi unităţi; 


19% Idee pe care o aplică Diether de la Motte în amintita analiză, pornind de la macroformă spre elementele de 
detaliu ale structurii. 

10 Cf, Jean-Jacques Nattiez, Lupta dintre Cronos şi Orfeu, eseuri de semiologie aplicată, Editura Artes, laşi, 
2007. 

3. plasarea acestor elemente sau unităţi în raporturi de opoziţie, de preferință opoziție 
binară; 
4. stabilirea unei algebre sau a unei combinatorii a acestor elemente şi cupluri în 


opoziţie. 


Scurta incursiune în universul structuralismului se justifică prin încercarea de a 
înțelege gândirea lui Vasile Herman şi de a evidenția contextul în care s-a format concepţia sa 
analitică. Deşi se pare că nu a avut la îndemână prea multe surse de informare legate de 
structuralism, atrage atenţia consonanţa cu ideile şi modelele de analiză specifice secolului 
XX. 

Aminteam anterior despre conceptele de „tipar” şi „principiu coordonator”, a căror 
provenienţă este acum clară. Aceste idei apar şi în gândirea unor analişti şi filosofi ai muzicii 


0 aurii E A 
„ cu ale cărui concepţii consună 


influenţi în secolul XX. Astfel este Leonard B. Meyer"! 
gândirea lui Herman. Spicuind din lucrările lui Meyer observăm, în discuţiile legate de formă 
şi stil, aceeaşi preocupare pentru fundamentarea structuralistă: „conceptul de formă implică 
abstractizarea şi generalizarea. Pe baza experienței legate de o anumită formă elaborăm o 
clasă conceptuală care evoluează tot în funcţie de această experiență. Odată ce o lucrare este 
recunoscută ca fiind un tipar (sublinierea noastră) pentru care s-a elaborat o clasă 
conceptuală normativă, abstractă, atunci “tiparul ideal” devine baza aşteptărilor”!!!. De 
asemenea, forma şi stilul apar indisolubil legate, formele fiind „aspecte speciale ale stilului, 
grupări de posibilități alternative, fiecare evidențiind propriile relaţii probabile în cadrul 
contextului stilistic”!?. În acelaşi timp, stilurile muzicale sunt prezentate ca „sisteme 
complexe de relaţii probabile în care înţelesul oricărui termen sau serie de termeni depinde de 
relațiile posibile cu toţi ceilalți termeni în interiorul sistemului”. Meyer accentuează rolul pe 
care probabilitatea îl joacă în cadrul formei şi stilului, observând că în cazul formei repetiţia 
este necunoscută (tiparul de fugă nu este o fugă anume ci este bazat pe experienţa noastră 
legată de o multitudine de fugi, aspectele neregulate fiind considerate deviații), în timp ce, în 


cazul stilului, răspunsurile obişnuite şi probabilitățile se stabilesc prin repetări exacte!!5. Prin 


110 A se vedea lucrările Music, the Arts and Ideas şi Emotion and Meaning in Music, ambele apărute la mijlocul 
secolului XX, cu aproximativ un deceniu înaintea elaborării tezei de doctorat a lui Vasile Herman. 

11! Leonard B. Meyer, Emotion and Meaning in Music, The University of Chicago Press, Chicago, 1956, p. 57. 
"12 idem. 

113 Același lucru îl va sublinia Ştefan Niculescu într-unul din studiile sale cuprinse în volumul Reflecţii despre 
muzică (Editura Muzicală, Bucureşti, 1980, p. 293): schema unei forme nu poate fi confundată cu forma propriu- 
zisă a fiecărei lucrări în parte. 


100 


urmare, stilurile muzicale pot fi văzute ca sisteme de relaţii sonore mai mult sau mai puţin 
complexe înţelese și folosite în comun de un grup de indivizi sau de un anumit individ!!*. 
Aceste aspecte sunt surprinse de Vasile Herman în prezentarea relaţiei dintre formă şi 
stil, două „entităţi din care reiese totalitatea operei de artă muzicală”!!5. Stilul fiind în relație 
de interdependență cu forma, însăşi definiția acestuia este condiționată de aceea a formei. 


Dacă forma este principiul care coordonează totalitatea mijloacelor de expresie sonoră, stilul 


reprezintă „modul de coordonare a mijloacelor de expresie şi a elementelor componente ale 


formei, raportul care se stabileşte între ele, primatul unora sau altora”!1$ 


. Muzicologul român 
concepe aceste două noţiuni ca parte a unui sistem, un „circuit” care evidenţiază opera de artă 
în integralitatea ei. 

Interdependenţa dintre formă şi stil este adesea subliniată de muzicologii şi analiştii 
muzicali, chiar dacă modul în care aceştia definesc cele două noțiuni diferă de la caz la caz. 
Spre exemplu, Andre Hodeir, în lucrarea Les formes de la musique, a cărei primă ediție a fost 
publicată în 1951117, acordă un capitol explicării unor termeni frecvent întrebuințaţi în analiza 
muzicală: gen, stil, formă şi structură. El observă şi conexiunile care apar între aceştia. În 
cazul lui Hodeir, stilul muzical este definit prin prisma a două coordonate: raportat la 
creatorul operei şi în funcţie de genul căruia opera îi aparține. Autorul este de părere că 
fiecare gen, fiecare formă, se pliază pe un stil care îi este propriu. În ultimă instanță, forma 
este privită ca manieră sau modalitate în care o operă tinde să devină unitară. Pentru a face 
distincția între formă şi structură, Hodeir apelează la punctul de vedere al lui Boris de 
Schloezer, pentru care structura înseamnă angajarea diverselor segmente pentru a obține un 
tot, în timp ce forma este tocmai acest „tot” luat în discuţie, în unitatea sa. Astfel, ideea de 
formă este mult mai largă decât aceea de structură. În acelaşi timp, Hodeir vorbeşte despre 
asocierea ideilor de formă şi stil într-un mod vag, aproape confuz: forma este legată de gen, 
iar fiecărui gen îi este propriu un anumit stil!!5. 

Mult mai conturate apar după câţiva ani concepțiile altui muzicolog, George Sherman 
Dickinson!'%, care afirma că stilul este reflectia esenței individuale a unei lucrări de artă care 
îi conferă propria identitate. Identitatea este rezultatul unei conjuncţii distinctive a 


componentelor, dublată de anumite sublinieri ale unora dintre acestea!*. În acelaşi timp, stilul 


114 Leonard B. Meyer, op. cit., p. 57. 
115 Vasile Herman, Formă şi stil în noua creație muzicală românească Editura Muzicală, Bucureşti, 1977, p. 9. 
116 ; 
idem. 
117 André Hodeir, Les formes de la musique, Press Universitaires de France, Paris, douzième édition, 1993. 
18 ibidem, pp. 7-19. 
119 George Sherman Dickinson, A Handbook of Style in Music, Da Capo Press, New York, 1969. 
120 „7. 
ibidem, p.3. 

apare ca produs al intersecţiei dintre timp, loc şi temperamentul creator. Conceptul de stil este 
legat de acela de model sau tipar, văzut ca ordonare imaginară a relațiilor reciproce între 
componentele stilului. 

Definiţiile lui Dickinson sunt preluate parțial din dicționarul muzical editat la Harvard 
de Willi Apel. Ediţia revizuită a acestuia!?! asociază stilul cu trăsăturile care caracterizează 
lucrările sau manifestările muzicale ale unei perioade, regiuni, gen, ori pe cele ale unui 
compozitor sau interpret. Încercarea de a defini un stil este condiţionată de luarea în 
considerare a tuturor aspectelor muzicii studiate. Forma este privită ca un grup de trăsături 
generale regăsite într-o măsură diferită într-un număr mare de lucrări, între care nu există 
două identice. Observăm în cele de mai sus zona comună pe care noțiunile de formă şi tipar 
(model) o împart, fără a oferi o linie de demarcaţie clară. 

Dicţionarul muzical New Grove!” sintetizează discuţiile referitoare la stilul muzical, 
subliniind faptul că acesta se manifestă în utilizarea caracteristică a formei, texturii, armoniei, 
melodiei, ritmului şi a ethosului, fiind prezentat de personalităţi creatoare şi condiționat de 
factori istorici, sociali, geografici, resurse şi convenţii. Dacă stilul şi forma sunt abordate 
disociat, atunci stilul poate descrie modul de ordonare a detaliilor, în timp ce forma se referă 
la întreg. 

Muzicologul Helmut Degen dedică un subcapitol al scrierii sale — Handbuch der 
Formenlehre” — analizei termenului „stil” şi aşezării acestuia în acelaşi context cu „forma” 
muzicală. Convingerea sa este aceea că o analiză muzicală ştiinţifică este posibilă doar atunci 
când fiecare element al unei lucrări este privit ca parte componentă a acesteia, fiind funcțional 
în realizarea formei finale. Ca o accentuare a perspectivei structuraliste, stilul este văzut ca 
totalitate şi în acelaşi timp, sumă: totalitatea funcţiunilor verticale şi suma legăturilor 
constante orizontale ale operei muzicale. De asemenea, stilul este echivalent cu tipizarea 
tuturor valorilor constante general valabile ale unei perioade, ale unui individ, ale unei creaţii 
sau ale unei naţiuni. Vasile Herman preia de la muzicologul german concepția asupra stilului 
şi formei, accentuând relaţia şi intercondiţionarea acestora. Astfel, forma este principiul 
coordonator al totalităţii mijloacelor de expresie sonoră, iar stilul este modul de coordonare 
a mijloacelor de expresie şi a elementelor componente ale formei. 

Revenind la definițiile lui Vasile Herman, observăm că forma şi stilul în relaţia lor de 


interdependenţă se află sub influența unor factori externi (fapt subliniat în general în 


21 The New Harvard Dictionary of Music, editor Don Michael Randel, Harvard University Press, USA, 1986, 
ediţie revizuită a Harvard Dictionary of Music editat iniţial de Willi Apel. 

122 The New Grove Dictionary of Music and Musicians, Oxford University Press, Oxford, 2001, vol. 24. 

123 Helmut Degen, Handbuch der Formenlehre, G. Bosse Verlag, Regensburg, 1957, p. 45. 

cercetările legate de stil). Sunt amintiţi câţiva dintre aceşti factori: timp, orânduire, spațiu 
geografic, popor, individ, conştiinţă. Aceștia justifică apariţia şi manifestarea la un moment 
dat a unor forme, având în acelaşi timp calitatea de a imprima o anumită unitate stilistică 
operelor de artă cuprinse într-un spațiu sau timp dat. Această consonanțţă stilistică este tot mai 
restrânsă temporal pe măsură ce ne apropiem de zilele noastre; în schimb, datorită tehnicilor 
de difuzare moderne, aria geografică pe care se extind noile mijloace de expresie şi principiile 
lor coordonatoare este mai mare. 

Accentuând legătura dintre cele două, Vasile Herman propune o definire a formei în 
ipostaza ei stilistică: „o sumă de relaţii care se stabilesc între toate componentele, relaţii 
ce diferă prin modalitatea şi gradul de organizare morfologică şi structurală”. Din 
punct de vedere al unei abordări structuraliste, se subliniază tocmai faptul că întregul operei 
este dat nu de suma componentelor acesteia, ci de suma relaţiilor care se stabilesc între 
elemente. 

Prin această redefinire a formei muzicale se introduc două noţiuni care necesită o 
atenţie specială pentru înţelegerea în ansamblu a muzicologiei lui Vasile Herman: morfologie 
şi structură. Format în şcoala lui Sigismund Toduţă, discipol şi succesor al acestuia în 
predarea formelor muzicale, Vasile Herman a preluat în parte sistemul de abordare al 
maestrului şi terminologia. Prin urmare, în încercarea de a înţelege sursele anumitor concepte 
şi noțiuni este indicat să recurgem la scrieri ale lui Toduţă pentru a observa în ce măsură se 
regăsesc ele la Herman. Parcurgând volumele publicate referitoare la formele muzicale ale 
barocului!?5, remarcăm faptul că, în cadrul analizelor muzicale, nivelului morfologic îi sunt 
atribuite elemente ale limbajului muzical de la cele mai mici şi până la cele de extindere mai 
mare. Spre exemplu, în nota de subsol de la pagina 38, primul volum, se explică 
„nomenclatura morfologică” adoptată pentru notarea unităţilor formale, de la strofă muzicală 
până la submotiv. Piesele cuprinse în Album pentru Anna Magdalena Bach sunt supuse unei 
riguroase analize „morfologice”. Din lectura textelor lui Toduţă reiese şi utilizarea frecventă a 
termenului „structură” cu referire la modul de organizare internă a strofelor muzicale. Spre 
exemplu, în primul volum din Formele muzicale... la pagina 80 se discută în cadrul unei 
analize despre două planuri motivice — ale discantului şi ale basului — care se desfăşoară cu 


organizarea structurală 2+2, 2+2; de asemenea, la pagina 81 se prezintă „trăsătura structurală 


124 Vasile Herman, op. cit., p.12. 
123 Sigismund Toduţă, Formele muzicale ale barocului în operele lui J. S. Bach, vol. 1-3, Editura Muzicală, 
Bucureşti, 1969, 1973, 1978. 

nouă a perioadei”; apare şi noţiunea de „structură motivică”!7* a perioadei. Din cele câteva 


exemple putem deduce faptul că un punct de pornire în adoptarea terminologiei analitice a lui 
Herman este şcoala lui Toduţă. Trebuie remarcat însă faptul că, în cazul lui Herman, această 
terminologie se cristalizează, „structura” definind în mod consecvent microunitățile 
edificiului, în timp ce pentru cele mai mari se recurge la termenul „morfologie”. 

Sensul pe care muzicologul îl acordă acestor termeni poate fi desluşit parcurgând alte 
scrieri ale sale, între acestea fiind Bazele teoretice ale studiului formelor muzicale pentru 
secțiile muzică din Conservatoare, curs conceput în anul 1985 pentru uz intern şi publicat în 
2009 de Editura MediaMusica!””. Aici, Herman explică pe larg viziunea pe care o are: 
structura şi morfologia sunt componentele de bază ale formei muzicale. Nivelul structural 


include „secţiunile cele mai mici în care se poate divide un discurs muzical” 28 


„ pietrele din 
care se construieşte eşafodajul muzical. Autorul se referă aici la microelementele care stau la 
baza tiparului (în speţă figura şi motivul muzical), văzute ca limite la care se poate ajunge din 
punct de vedere analitic în interiorul acestui nivel şi care sunt generatoare de formă şi stil'%. 
Prin nivel morfologic, Herman înţelege „elemente de o mai mare întindere, determinând 
tipologia anumitor secţiuni sau chiar a formei în totalitatea ei”. Aşa cum aflăm din alte 
lucrări ale autorului'"!, acesta se referă la morfologie în sensul determinării corecte a 
fragmentelor simetrice sau asimetrice prin înlănțuirea cărora apare tiparul muzical. 
Componentele de bază ale morfologiei sunt perioada şi subdiviziunile acesteia, frazele 
muzicale. Unul dintre criteriile enunțate în analiza perioadei muzicale, alături de cel tematic şi 
cel armonic, este criteriul structural, care are în vedere modul de îmbinare a microunităţilor la 
nivelul motivic în cadrul perioadelor, în funcţie de numărul de măsuri pe care acestea se 
întind (idee care, după toate probabilitățile, este preluată de la Sigismund Toduţă). De aici 
decurg două variante posibile: periodicitatea structurală şi contrastele structurale'"7. În 
consecință, asistăm la un mod original de utilizare a termenilor specifici unei abordări a operei 


din punct de vedere al formelor implicate. 


% Primul volum, p. 139. 
” Cursul de Baze teoretice a fost publicat alături de cele de forme muzicale corespondente diferitelor epoci 
stilistice şi lansat cu ocazia aniversării a 80 de ani de la naşterea muzicianului. 
% Vasile Herman, Bazele teoretice ale studiului formelor muzicale pentru secţiile Muzică din Conservatoare, 
Conservatorul de Muzică „G. Dima”, Cluj-Napoca, 1985, p. 47. 
? ibidem, p. 48. 
3 ibidem, p. 47. 
- Vasile Herman, Originile şi dezvoltarea formelor muzicale, Editura Muzicală, București, 1982. 
idem. 

Valentin Timaru, în cursul de Morfologia şi structura formei muzicale!*, oferă o 
imagine a modului în care se operează astăzi cu noţiunile amintite anterior. În desfăşurarea 
evenimentelor sonore, Timaru distinge planul morfologic (structurarea unităţilor semantice) şi 
cel sintactic (articularea unui anumit tipar sau reunirea mai multor tipare în cadrul unui gen 
muzical). După cum precizează chiar autorul, termenii de morfologie şi sintaxă sunt preluaţi 
din lingvistică, fără încercarea de impunere a lor în muzică într-un sens strict. Există totuşi 
unele similitudini evidente. Conform explicaţiilor dicționarelor de gramatică sau lingvistică, 
morfologia are a face cu organizarea cuvintelor în clase lexico-gramaticale cu trăsături 
distincte (părţi de vorbire), studiind formele, sensurile, funcțiile şi regulile după care formele 
se pot modifica!s?. Sintaxa este acea parte a gramaticii care se ocupă cu studiul funcţiilor pe 
care părțile de vorbire le deţin în cadrul propoziţiilor, şi al funcțiilor pe care propoziţiile le 
deţin în cadrul frazelor. Ea stabileşte regulile de acuplare a cuvintelor în propoziţii şi a 
propoziţiilor în fraze!*5. 

Pornind de la observaţia că există asemănări evidente între cele două tipuri de limbaj 
(cel verbal şi cel muzical), apare justificată utilizarea termenilor de morfologie şi sintaxă 
muzicală aşa cum îi regăsim la Valentin Timaru: morfologie - cu referire la microunitățile de 
limbaj — şi sintaxă — cu privire la unitățile mai mari (frază, perioadă) şi la modalităţile de 
acuplare a elementelor de morfologie în cadrul sintaxei. De reţinut faptul că, asemeni 
limbajului verbal, în muzică, un element care ţine de morfologie poate fi investit cu funcție 
sintactică, dar în acelaşi timp, unitățile sintactice au valenţe morfologice. De aici se poate 
naşte confuzie în înțelegerea modalităților de definire a microunităţilor precum şi a unităților 
mai mari ale discursului muzical. 

Timaru nu este singular în modalitatea de utilizare a acestei terminologii cu tentă 
lingvistică. De fapt, această perspectivă este cea mai uzuală, fiind frecvent întâlnită la nivelul 
analizei limbajului muzical. Când se referă la structură, cea mai mare parte a analiştilor 
înțeleg delimitarea pe mai multe niveluri a elementelor unei construcţii muzicale, de la macro- 
structură şi până la micro-structură. De asemenea, aici sunt incluse relaţiile şi legile de 


acuplare a unităţilor. 


153 Valentin Timaru, Morfologia şi structura formei muzicale, Curs de forme şi analize muzicale, vol. I, 
Academia de Muzică „Gh. Dima”, Cluj-Napoca, 1990. 

i Gheorghe Constantinescu-Dobridor, Dicționar de termeni lingvistici, Editura Teora, Bucureşti, 1998, p. 221. 
135 ibidem, p. 293. 

136 Spre exemplu, Timaru vorbeşte despre frază şi perioadă ca unități morfologice ale limbajului, tocmai în 
sensul amintit mai sus. O trecere grăbită prin cursul de forme poate genera unele confuzii. În context însă, 
înţelegem că morfologia are legătură cu nivelul microstructurii, iar sintaxa cu acela al unităților mai mari, a căror 
articulare este supusă unor reguli specifice. 

Spre exemplu, Livia Teodorescu-Ciocănea defineşte structura muzicală ca „ansamblu 


je A si ia 
I”. Prin urmare, într-o analiză structurală 


de relaţii constante pe o unitate de text muzica 
muzicală se intenționează reperarea unităților structurale şi a raporturilor dintre acestea. 
Structura apare astfel ca o „reţea închisă de elemente care, relaţionate între ele, reprezintă un 


conţinut informaţional mai mare decât suma părţilor componente” ”?’ 


„De aici, segmentarea 
discursului muzical evidențiază unitățile structurale, ierarhizate şi subordonate unele față de 
celelalte. Forma propriu-zisă, partea, secțiunea cuprind nivelul macrostructural; perioada şi 
fraza sunt considerate structuri intermediare, iar motivul, submotivul şi celula ocupă nivelul 
microstructurii'*. Cu privire la sintaxa muzicală, autoarea se află sub influenţa nemijlocită a 
lui Ștefan Niculescu, de la care preia viziunea asupra categoriilor sintactice. Niculescu 
defineşte fenomenele sintactice drept relaţii între obiectele sonore, încercând o distanțare a 
acestora de însăşi natura obiectelor. De aici, monodia, omofonia, polifonia şi heterofonia apar 
ca şi categorii sintactice muzicale (sau „modalităţi de organizare a sunetelor în timp, pe axa 
succesivității şi simultaneităţii”!"0). Totuşi, capitolul de analiză morfologico-sintactică 
vorbeşte despre „evidenţierea unităţilor şi subunităţilor structurale — de la perioade, fraze la 
microstructuri de tipul motivelor, submotivelor, celulelor — precum şi stabilirea raporturilor 


ierarhice dintre acestea”! 


. Deducem de aici faptul că termenul de sintaxă este utilizat pentru 
definirea diferitelor tipuri de relaţii posibile în conturarea unui discurs muzical. De la teoria 
oarecum abstractizantă a lui Niculescu se revine la înţelesul mult mai comun al morfologiei şi 
sintaxei. 

Sintetizând, constatăm că noţiunea de structură este înțeleasă în general ca „modalitate 
de construire a unui sistem, modelul abstract care explică schema sa de funcționare şi 


principiile care stau la baza coeziunii sale interne”? 


. Morfologia muzicală are a face cu 
obiectul sonor (structurarea unităţilor semantice de bază), iar sintaxa, cu modul de punere în 
relaţie a unităților morfologice şi articularea tiparului. 

Modul în care Vasile Herman utilizează termenii structură şi morfologie este unul 
particular (structură pentru microunități şi morfologie pentru elementele de mai mare 


extindere — frază, perioadă). Explicaţia poate fi găsită tocmai în aplecarea spre metodologia de 


cercetare de orientare structuralistă, care, am văzut, este integrată în sistemul analitic al 


137 Livia Teodorescu-Ciocănea, Tratat de forme şi analize muzicale, Editura Muzicală, Bucureşti, 2005, p. 22. 


15 ibidem, p.27. 

15 ibidem, p.28. 

1% ibidem, p.23. 

141 ibidem, p.39. 

"2 Dicţionar de filozofie, Editura Politică, Bucureşti, 1978, p. 671, cf. G. Banciu, Gen, opus, formă, Editura 
MediaMusica, Cluj-Napoca, 2006, p.53. 

muzicologului clujean. Înțelegerea terminologiei folosite de Vasile Herman, a sensului 
specific acordat unor termeni aflaţi în uzul general al analiştilor, este esenţială pentru oricine 
abordează scrierile sale teoretice, din perspectiva învățăcelului sau a cercetătorului. Este de 
asemenea remarcabilă consecvenţa cu care aceşti termeni sunt utilizați, odată adoptată această 
terminologie, ea apare constant în cercetările de muzicologie ale lui Vasile Herman. Chiar şi 
în studiile de după anii 90, subintitulate Preliminarii la o estetică a folclorului muzical 
românesc, regăsim aceeaşi organizare, aceleaşi relaţii dihotomice între formă şi stil, între 
structură şi morfologie. 

Trebuie subliniat şi faptul că Herman consideră unităţile structurale (şi ne referim aici 
la accepțiunea particulară pe care el o acordă acestui termen) ca fiind investite cu posibilități 
de continuare a discursului muzical, generatoare de formă. Aşa se explică desele asocieri pe 
care le va face între structură şi formă, aşezând structura la baza formei. Insistăm asupra 
importanţei lămuririlor terminologice înainte de parcurgerea scrierilor sale, pentru a nu risca o 
înțelegere parțială sau chiar eronată a muzicologiei lui Herman. Dincolo de această 
particularitate a limbajului analitic, justificată de influența, probabil indirectă, a 
structuralismului, lucrările sale teoretice sunt pline de substanță şi argumentate ştiinţific, 
riguros concepute şi coerente ca mod de gândire. 

Acelaşi prim capitol al lucrării Formă şi stil în noua creație muzicală românească 
aduce în discuţie o serie de opoziții de tip binar. Aceasta este tot o rezultantă a gândirii de tip 
structuralist, care, între altele, propune organizarea sistemului în termeni de opoziţie. Astfel, 
sunt introduse noţiunile de „organizare” în contrast cu „improvizația”. Autorul semnalează 
importanţa factorului „organizare” în evoluția formei muzicale. Punând în ecuaţie termenii de 
„organizare”, „formă”, „morfologie” şi „structură” se observă relaţiile posibile care apar între 
aceştia. În opinia lui Herman, atunci când organizarea are prioritate asupra formei, se constată 
şi o prioritate a structurii asupra morfologiei (altfel spus, elementul microstructural determină 
conturarea unităţilor de mai largă respiraţie). Invers, atunci când forma (în înţelesul ei de 
principiu coordonator al mijloacelor de expresie sonoră) are prioritate asupra organizării, 
morfologia guvernează asupra structurii. Stilul este variabila care completează această 
ecuație, fiind direct influenţat de factorii amintiţi anterior şi de personalitatea creatorului. 

Vasile Herman face o observaţie pertinentă legată de tendinţele de valorizare a 
stilurilor şi formelor muzicale. El consideră că fiecare stil aduce o contribuţie la evoluția 
gândirii muzicale, motiv pentru care nu putem considera un stil ca fiind mai evoluat decât 
altul, în timp ce, în cazul formei, aceasta se află într-o incontestabilă evoluţie, cunoscând şi 


puncte terminus, de epuizare a posibilităţilor pe care le deschidea la început. 

O altă constatare, legată de opoziția organizare-improvizaţie, este aceea că numai 
aparent rezultatele sonore care se obțin prin intermediul improvizaţiei pure sunt similare celor 
generate prin organizarea totală. Herman observă faptul că improvizaţia pură va da naştere de 
fiecare dată altor rezultante sonore, în timp ce organizarea produce o muzică a cărei sonoritate 
este de fiecare dată aceeaşi. 

Întregul parcurs teoretic al acestui prim capitol al tezei de doctorat este justificat de 
dorinţa de a găsi o variantă de cercetare potrivită cu evoluţia muzicală a secolului XX.!% 
Herman subliniază faptul că stabilirea elementelor care compun muzica, precum şi a sumei 
relațiilor acestora, constituie cea mai completă şi coerentă metodă de investigare analitică. 
Pentru aceasta, sunt prezentate succint elementele de bază ale unei muzici. În cadrul melodiei, 
sunt hotărâtoare elementele legate de înălțime, durată, intensitate şi culoare timbrală, precum 
şi relațiile de interdeterminare care se stabilesc între ele. Alți parametri şi alte relaţii esenţiale 
în conturarea aspectelor stilistic-formale: raportul polifonie-armonie şi continuitatea- 
discontinuitatea, tematismul-atematismul. Herman accentuează importanţa factorului timp în 
sprijinirea complexității muzicii contemporane, tocmai prin dozarea acestor relaţii amintite 
anterior. 

Concluzia primului capitol al tezei de doctorat prezintă punctual paşii necesari pentru 
realizarea investigației muzicologice eficiente. lată-i: 

1. Stabilirea cu grijă a tuturor parametrilor sonori care intră în competiţie; 

2. Sesizarea primatului unora sau al altora dintre ei şi a acţiunii lor asupra parametrilor 
secundari; 

3. Modalitatea lor de coordonare şi conexiune, principiul care-i uneşte şi tiparul formal 
căruia îi dau naştere; 

4. Relaţiile interne ale formei, morfologia, structura, organizarea, timpul desfăşurării, 
mijloacele de desfăşurare în timp; 

5. Coroborarea tiparului cu relaţiile din interiorul părţilor aferente, sau a diferitelor 
suprafeţe sonore, precizarea naturii relaţiilor dintre părți; 

6. Comparaţia calităților unei lucrări cu calităţile, construcția, stilul altor piese de 


factură similară la unul sau la mai mulți autori; 


1% De reţinut faptul că, între doctoratele conduse de Sigismund Toduţă, cazul lui Vasile Herman nu este singular. 


Nicolae Brînduş propune Baze ale unei analize formale a limbajului muzical, un „model general de analiză a 
fenomenului sonor-muzical conform unor criterii de spaţialitate” (op. cit., p. 12). Octavian Nemescu, în teza de 
doctorat cu titlul Capacitățile semantice ale muzicii, porneşte tot de la constatarea că este necesară elaborarea 
unei metodologii adecvate de investigare muzicală. Interesul său este orientat spre fundamentarea unei cercetări 
de tip structural pornind de la revizuirea teoriei semantice generale. 

7. Ținând cont de necesitatea unei viziuni asupra întregului fenomen muzical, se vor 
stabili calităţile generale ale unor categorii de lucrări, filiația lor formală, încadrarea lor 
stilistică, modul în care servesc un conţinut asemănător sau unul relativ, eventual diferit; 

8. Cuprinzând în câmpul analitic o arie mare de posibilităţi expresive cu un ethos 
comun, se va efectua comparaţia cu alte arii similare având ethosuri diferite. 1% 

Asistăm la o reafirmare aplicată a datelor structuralismului. Se accentuează importanţa 
abordării operei muzicale ca sistem de relații în care parametrii muzicali interacționează, fie 
în termeni de egalitate, fie în termeni de subordonare. De asemenea, nu este neglijată, în 
cadrul formei muzicale, importanța tiparului ca model pentru infinite variante originale, 
variante care definesc stilul personal al creatorului. Herman propune două abordări stilistice: 
una care se referă la relaţiile interne ale operei de artă, până în cele mai mici amănunte şi una 
care aşează opera în relație cu altele, creând alt nivel de conexiuni. Traseul propus pentru 
analiză nu contrazice afirmaţiile anterioare: stilul muzical şi forma sunt integrate unui 
algoritm, interacționând şi condiționându-se reciproc. 

De subliniat faptul că defalcarea operei muzicale în părți componente şi delimitarea în 
detaliu a celor mai mici unități structurale nu reprezintă un scop în sine, ci sunt văzute ca 
oportunități pentru înţelegerea modului în care funcționează sistemul prin conexiunile 
elementelor sale. Prin urmare, o analiză eficientă se va concentra pe recompunerea întregului, 
oferind o privire de ansamblu, cu înţelegerea modului de funcţionare a sistemului. Din această 
perspectivă, studiul formei muzicale, raportarea la un model (tipar) prestabilit, se justifică în 
contextul oferirii de date esenţiale pentru o eventuală încadrare stilistică a materialului. 
Analiza formei muzicale nu este punctul terminus, scop în sine, ci o verigă a unui lanţ care 
urmăreşte relevarea întregului prin detaliere. Această viziune situează analiza formelor 
muzicale în rândul disciplinelor fundamentale, justificând însuşirea îndemânării necesare, dar, 
în acelaşi timp, oferă deschideri, stimulând muzicianul spre realizarea conexiunilor cu ceilalți 
parametri muzicali. Observaţia este importantă dacă ne gândim la faptul că pentru o perioadă 
îndelungată, Herman a predat forme muzicale studenţilor Academiei de Muzică din 
Cluj-Napoca. Muzicianul nu s-a limitat însă la abordarea structurală a partiturii, tinzând în 
permanență spre obţinerea de date cu caracter stilistic prin punerea în relaţie a detaliilor 
diferiților parametri muzicali. În ultimă instanţă, scopul analizei muzicale este legat de stilul 


muzical, integrând şi fiind determinat inclusiv de aspectele de formă. 


144 7 T i ; v A = $ 
Vasile Herman, Formă şi stil în noua creație muzicală românească, op. cit., p. 24. 

Cel de-al doilea capitol al tezei de doctorat face o incursiune în creația muzicală 
anterioară secolului XX, depăşind punctul de vedere pur istoric. Herman preferă o punctare a 
câtorva momente importante ale evoluţiei muzicii europene. Intenţia este aceea de a 
demonstra continuitatea diferitelor etape ale dezvoltării muzicii. Ideea de la care porneşte 
Herman şi pe care o argumentează este aceea că „nicicând nu poate exista ceva absolut nou, 
că tot ceea ce se naşte sub semnul noului apare pe fundalul trecutului, ca o transformare, o 
evoluţie a vechilor stări”!%5. 

Muzicologul francez Jean-Jacques Nattiez tratează problema evoluției muzicale, 
noțiune pe care o preferă celei de progres. Aceasta din urmă trimite implicit la o atitudine 
valorizatoare legată de un anumit stil sau sistem. Ori, fiecare stil muzical reprezintă un 
moment preţios în sine, fiind chiar nejustificată compararea sa (din punctul de vedere al 
valorii) cu alte stiluri. Diferenţa care poate fi sesizată între părerile lui Nattiez!“S şi cele ale lui 
Herman este aceea legată de aplicarea ideii de evoluţie la ceea ce numim stil muzical. Pentru 
muzicologul român, stilul este o constantă, cea care se află în evoluţie fiind forma muzicală, 
aceasta determinând eventuale fluctuații ale constantei. În schimb, Nattiez!” vorbeşte despre 
potenţialitatea unui sistem, uneori cu referire chiar la stil muzical şi la o limită a posibilităților 
de dezvoltare pe care acesta le oferă. Aceasta se explică prin aplicarea particulară a noţiunii 
de „stil”: Nattiez vorbeşte în general despre sistemul tonal-funcțional ca despre un stil în sine 
şi în acest context trebuie înțelese afirmaţiile sale. Perspectiva sa, influențată de aceea a lui 
Leonard Meyer, este aceea că sistemul tonal-funcțional pare a fi ajuns la un moment dat la 
limita sa. Asupra legăturii care rămâne între inovațiile compozitorilor secolului XX şi 
tonalitate, Nattiez nu are dubii, văzând aici o evoluţie firească a muzicii. 

Sinteza realizată în paginile celui de-al doilea capitol al tezei lui Herman extrage date 
esenţiale ale muzicii europene, accentuând fenomenele de anticipație care au generat în 
muzica secolului XX o nouă muzică, între acestea fiind reorientarea spre sfera modalului cu 
toate rezultantele sale, îmbogățirea ritmicii şi utilizarea tot mai intensă a cromatismului. Prin 
urmare, convingerea lui Herman este aceea că „marele salt” al muzicii secolului XX este de 


fapt o „îngroşare sau absolutizare a unor laturi puţin, deloc sau numai în germene 


145 Vasile Herman, Formă şi stil în noua creaţie muzicală românească, op. cit., p. 26. 

146 care preia în acest context din ideile lui Leonard B. Meyer. 

147 În eseul Boulez în epoca post-modernă: timpul lui Repons cuprins în volumul Lupta dintre Cronos şi Orfeu, 
Editura Artes, Iaşi, 2007, p. 181. Textele originale din care s-a conturat acest eseu au fost redactate în perioada 
anilor 1980-1995. 

întrebuințate de înaintaşi”!*. În opinia acestuia, saltul era doar o iluzie creată prin utilizarea 


derivată a mijloacelor din vechea muzică. 

Cât despre muzica românească până la Enescu, autorul tezei pune în ecuaţie două 
tendinţe: compensare şi afirmare. Compensarea se referă la recuperarea unor elemente ale 
culturii europene şi integrarea lor în cultura autohtonă. Afirmarea se leagă de înglobarea 
valorilor artei populare în muzică şi plasarea lor între valorile artei universale. Herman 
observă că „incompatibilitatea dintre bazele structurii interioare ale cântecului popular 
românesc şi formele caracteristice ale culturii muzicale savante vest-europene este creatoare 
de stil”!”. Ar fi de subliniat aici tendința de a trece de la o muzică lăutărească spre cea 
țărănească, de la folclorul urban spre cel sătesc. În construirea formelor mici în muzica 
românească, muzicologul observă influența spiritului european romantic în condițiile unei 
incipiente prospectări a folclorului autohton. În cadrul formelor mari, Herman remarcă 
rapsodismul de scurtă respiraţie, rezultat prin îmbinarea unor prelucrări de melodii populare 
sau lăutăreşti. Aspectul frecvent este acela de potpuriu. Muzicologul pune aceste tendinţe pe 
seama cunoaşterii insuficiente la acea oră a posibilităților pe care folclorul muzical le 
deschidea, acest lucru fiind valabil nu doar la nivel naţional, ci şi pe plan european. În acelaşi 
timp, o armonizare între datele folclorului şi tehnica muzicii europene reprezenta la acea 
vreme un adevărat nod gordian pentru compozitorii români. 

Pentru muzica din prima jumătate a secolului XX, prezentată în cel de-al treilea 
capitol, Vasile Herman propune o împărțire pe trei etape, marcată de evoluţia artei lui Enescu: 
1899-1920, perioadă în care putem detecta primele elemente ale unui stil autohton matur; 
1920-1949, perioadă de consolidare a stilului, de acumulare a unor tehnici noi şi de 
intensificare a cercetării folclorului; 1949-1955, marcată de „compensarea deplină a tuturor 


formelor şi stilurilor tradiţionale, de la neobaroc până la folclorismul şcolilor naţionale” 1%. Î 


n 
analiza celor trei etape intră lucrări ale muzicienilor români, abordate din punct de vedere al 
evoluţiei armonice, dar şi al cristalizării formei. În cazul lui Enescu, analizele sunt 
aprofundate, fără a se insista pe date deja cunoscute. Spre exemplu, cu privire la Preludiul la 
unison, Herman observă substratul pentatonic, dar şi originalitatea utilizării monofoniei într-o 
formă de tip fantezie în care tipicul era construcția figurală sau polifonico-fugată. Este 


important faptul că autorul se apleacă şi asupra creaţiei celorlalți muzicieni români care, deşi 


incontestabil puşi în umbră de valoarea lui Enescu, au aportul lor la dezvoltarea muzicii 


148 Vasile Herman, Formă şi stil în noua creație muzicală românească, op.cit., p. 29. 
1# ibidem, p. 31. 
150 ibidem, p. 47. 

românești. În același timp, sunt luate în seamă și cercetările ştiinţifice asupra muzicii prin care 
se încearcă descoperirea valenţelor folclorului, dar şi cele care compensează lipsurile în 
domeniul teoretic al muzicii. Herman sesizează diferenţa dintre Enescu şi cei contemporani 
lui, față de care, în ceea ce priveşte creaţia, apar discrepanțe mari. Indiscutabil situat pe orbita 
marilor muzicieni europeni, Enescu este poate singurul român din acea epocă a cărui creaţie 
este comparabilă cu valorile universale. Cu toate acestea, Vasile Herman punctează analitic şi 
lucrări ale celorlalți compozitori români, între care Filip Lazăr, Zeno Vancea, Mihail Jora, 
Sigismund Toduţă. Concluzia primei părți a lucrării este aceea că la începutul anilor '50 
muzica românească recuperase distanţa față de cea europeană, formele bazate pe intonația 
autohtonă erau cristalizate şi profesionalizarea muzicienilor (compozitori şi cercetători) 
promitea o epocă de maturitate stilistică. 

Partea a doua a tezei de doctorat valorizează creația de după 1955. Herman vede în 
opera lui George Enescu un motor care a impulsionat evoluţia muzicii româneşti. După 
dispariția sa, cercetarea şi aprofundarea capodoperelor pe care le-a lăsat posterităţii este, în 
opinia muzicianului clujean, deschizătoare de drumuri şi soluții pentru componistică. Pornind 
de la creaţia enesciană, Herman analizează evoluţia sistemelor modale care sunt utilizate în 
muzica românească. Între elementele determinante ale muzicii noastre sunt amintite 
persistenţa structurilor tetracordale (uneori în stare latentă sau impregnate de elemente 
cromatice) precum şi utilizarea preponderentă a formulelor melodice de sorginte modală sau 
premodală. 

Insider al creației muzicale româneşti, compozitor la rândul său, Herman explică 
modul în care se lucrează cu formulele modale: deşi au o origine diatonică, ele sunt 
abstractizate prin deplasarea cromatică a unor sunete. În acest fel, în cadrul unei formule 
melodice, grupurile de sunete pot fi încadrate în tetracorduri din moduri diferite sau transpuse. 
Se obţine astfel o „transfigurare” a formulelor folclorice. 

Această explicaţie este valoroasă pentru cercetătorul creației lui Herman, prin faptul că 
poate oferi o cale de înţelegere a lucrărilor sale. În perioada în care lucra la elaborarea tezei de 
doctorat, muzicianul avea ca preocupare şi cercetarea valenţelor ascunse ale folclorului 
românesc. Interesul său nu este singular, în fapt, mare parte a compozitorilor români din 
generaţia sa au căutat o modalitate de integrare a datelor folclorului în creația cultă. 
Cercetările lui Herman în acest domeniu au durat, după declaraţiile sale, mai bine de zece ani. 
În urma acestora, pe la începutul anilor 70, îşi conturase o concepție şi o metodă de 
compoziţie prin care insera formule esențializate ale muzicii populare în creaţia sa. Dintr-un 


orgoliu de creator, el a dorit să păstreze secretul asupra metodei pe care o folosea. Intr-o 

discuţie pe care a purtat-o cu subsemnata, Herman declara că a ars materialul adunat timp de 
zece ani (cercetările asupra folclorului muzical românesc) şi că nu doreşte să dezvăluie modul 
în care a integrat valorile tradiției orale în creaţia sa. Prin urmare, ne rămân doar câteva 
paragrafe în lucrările sale teoretice, prin care putem intui direcţia în care creaţia sa a fost 
orientată. Restul ţine de flerul cercetătorului şi de munca intensă pentru decriptarea 
înțelesurilor pe care creaţia lui Vasile Herman le poartă în sine. Un lucru este deocamdată 
foarte clar: cercetarea muzicii vechi a românilor a fost însoțită, în cazul muzicianului clujean, 
de un imens respect pentru această zonă a spiritualității poporului său. 

În analiza modalismului muzicii româneşti de după 1950, Herman sesizează 
importanţa tetracordului ca material constitutiv al sistemelor simetrice sau asimetrice aflate la 
baza discursului. În urma analizelor, muzicologul constată și felul în care interferează 
modurile sau structurile de sorginte modală. Ideile sale sunt susținute de numeroase exemple 
muzicale extrase din partiturile de muzică românească. Acestea demonstrează acribia cu care 
Vasile Herman s-a aplecat asupra partiturilor colegilor săi compozitori pentru a regăsi în 
profilul melodic modalităţile de utilizare a datelor folclorului. O concluzie pe care acesta o 
extrage este aceea că una dintre tehnici este utilizarea unor formule idiomatice din folclor într-o 
proiecție nouă, trăsăturile specifice fiind accentuate prin cromatizare. Aceste formule apar, 
după părerea lui Herman, şi în cadrul muzicilor total cromatice sau seriale de mai târziu, 
oferindu-le un colorit autohton(5!. 

Într-o încercare de clasificare a turnurilor muzicale sunt amintite cele cu substrat 
anhemitonic sau pentatonic, dar cu aspect cromatic, apoi cele care au colorit modal, dar cu 
aspect pronunţat diatonic, cele cu substrat hemitonic-modal şi cele cu apartenență mai puţin 
clară, bogate în cromatisme. De aici până la cucerirea totalului cromatic este un singur pas, 
realizat în cea de-a doua parte a secolului XX. 

Herman accentuează în capitolul următor tehnica de compoziţie care constă în crearea 
unor formule melodice cromatizate, cu expresivitate sporită, derivate din nucleul modal 
diatonic. Din nou, explicaţiile sale pot aduce lumină pentru înţelegerea propriului limbaj 
muzical utilizat în cadrul creaţiei. De asemenea, capitolul urmăreşte modul în care se tinde în 
muzica românească spre organizarea serială totală. Muzicologul vede acest fapt ca pe o 


consecință a „tot mai intensei cromatizări a modurilor şi a procesului de difuziune 


151 Asupra modalismului din serialismul muzical românesc s-a aplecat mai târziu şi Gheorghe Firca (teza sa, 
condusă tot de Toduţă, se intitulează Structuri şi funcţii în armonia modală), pornind de la anterioarele cercetări 
ale lui Vasile Herman. 

cromatică” %4, acesta nefiind un punct terminus în evoluția muzicală, ci, de cele mai multe ori, 


un moment intermediar. În opinia lui Herman, spre deosebire de muzica europeană în care 
cromatizarea a dus inevitabil la contrazicerea unor tradiții, în context românesc cromatizarea 
accentuează şi oferă subtilitate elementului tradițional național. Acest lucru este posibil şi 
datorită mobilității modale a turnurilor melodice din folclorul românesc. Explicația păstrării 
coloritului naţional într-o muzică serială poate fi găsită în înțelegerea modului de constituire a 
seriilor. Acestea pot cuprinde formule-tip, idiomuri care, în ciuda variaţiei continue, asigură 
un conţinut modal, fie el explicit sau implicit. În afară de acestea, sunt amintite şi seriile liber 
constituite. 

Vasile Herman constată că noua organizare cromatică duce la aspecte de formă şi stil 
diferențiate, pornind de la tiparele tradiționale până la forme noi, de la orientări neoclasice 
până la până la soluţii originale. Construcţia formei este raportată la unitățile microstructurale 
figură şi motiv. Preluând concepţia lui Helmut Degen, muzicologul clujean leagă figura de 
structurile cu caracter predominant orizontal, melodic şi care generează discursuri de tip 
polifonic. În schimb, motivul este văzut în relaţie cu verticalitatea, având conţinut armonic. 

Sunt prezentate raporturi posibile între micro şi macrostructură, tehnici de lucru 
(variația structurală) şi categorii de lucrări existente în creația românească de după 1950: 
lucrări de factură tematică, unde microstructura este subordonată schemei formale; lucrări 
tematice în care se observă un rol mai important acordat microstructurii; lucrări în care 
microstructura şi variaţia-structurală sunt prioritare, dar care aderă încă la tipare formale 
tradiționale; lucrări cu forme noi, în care microstructura dictează, forma fiind redusă la 
variaţie structurală şi dezvoltare continuă. Analizele şi exemplele concrete oferite pentru 
fiecare categorie de lucrări sunt esențializate, fără date cu caracter general, dar în acelaşi timp, 
edificatoare. Selecția materialului pentru analiză se face după un criteriu simplu: circulaţia sa. 
Herman alege acele lucrări care au fost tipărite sau care au intrat deja (la acea oră) în circuitul 
concertistic românesc. Analizând raportul dintre structură şi morfologie”, muzicianul 
constată în muzica românească o prezență consistentă a aspectelor polifonice în lucrările în 
care elementul structural predomină. 

Cel de-al şaselea capitol al tezei de doctorat aprofundează creații româneşti „calde” la 


acea vreme, în general de după 1965, oferind explicații asupra tehnicilor utilizate. Herman 


152 Vasile Herman, Formă şi stil în noua creaţie muzicală românească, op. cit., p. 103. 
153 în înțelesul pe care Vasile Herman îl acordă acestor termeni 

observă depăşirea zonei total cromatice'** şi încercarea creatorilor români de a găsi noi 
sisteme de organizare sonoră, pentru a înlocui seria şi derivatele ei, dar în acelaşi timp, pentru 
a oferi o doză de inedit în dispunerea elementelor pe orizontală şi pe verticală. Printre 
tehnicile amintite sunt: serializarea intervalelor cântecelor populare, constituirea de raporturi 
numerice prestabilite, tipizarea unor succesiuni de intervale, folosirea unor grupări de 
microformule melodice folclorice. Toate acestea pot fi încadrate într-o etapă „postserială”, 
urmată de o „raţionalizare” a permutărilor şi constituirea unor structuri sonore complexe 
bazate pe mijloace matematice de control al parametrilor muzicali esențiali. Sub aspect 
formal, muzicologul constată o preponderență a structurilor de tip catenă, forme în lanţ, cu 
extinderi diferite ale segmentelor, cu unele contraste şi variații ale parametrilor. Alături de 
acestea se observă formele libere sau deschise, având un coeficient improvizatoric variat. 
Vasile Herman subliniază în repetate rânduri apartenenţa tuturor acestor muzici la un „suflu” 
general românesc dat de bazele folclorice pe care este construit întregul eşafodaj. 
Concluziile tezei de doctorat, prezentate foarte succint în finalul capitolului sunt: 

e La momentul scrierii tezei de doctorat, muzica românească putea fi considerată 
pe deplin maturizată sub aspect stilistic, încadrabilă în circuitul valorilor 
universale contemporane. 

e Coeficientul stilistic unificator este dat în muzica românească de legătura cu 
folclorul. 

e  „Asprimea” unor sonorități ține de aria culturii sud-est europene, izvorând din 
cromatica pe baze modale şi constituind un element de „prospețime” şi 
originalitate. 

e Muzica românească contemporană reprezintă o valoare incontestabilă care 


„îndeamnă la studiu şi meditaţie”! 


Teza de doctorat a lui Vasile Herman a fost susţinută public în 1973, iar documentele 
înregistrate la arhiva Academiei de Muzică „Gh. Dima” din Cluj-Napoca oferă date legate de 
componența comisiei de evaluare. S-au păstrat referatele lui Sigismund Toduţă (conducător de 
doctorat), Tudor Ciortea, Romeo Ghircoiaşiu şi Octavian Lazăr Cosma. Spicuind din aceste 
documente constatăm primirea favorabilă a lucrării, considerată de ultimul referent amintit o 


contribuţie „unică, fiind prima încercare de amploare demnă de atenţie asupra fenomenului 


154 Aşa cum s-a demonstrat, vorbim aici despre un cromatism pe baze modale, în care amprenta naţională poate fi 
sesizată. 
15 Vasile Herman, Formă şi stil în noua creaţie muzicală românească, op.cit., p. 160. 

dificil, greu de cuprins deoarece nu este încheiat, al muzicii noastre contemporane”. Aşa 
cum sublinia în referatul său Sigismund Toduţă, interesul pe care îl suscită lucrarea este dat şi 
de intersectarea celor două planuri sau moduri de abordare a creaţiei: sondarea elementelor 
propriu-zise ale creației (şi aceasta se face, aşa cum remarcam mai devreme, cu o competență 
specifică unui compozitor, care are o înţelegere din interior a fenomenului muzical) şi „o 
viziune estetică în care orientarea dialectică creează corelația dintre interacţiunea continuă a 
unui proces ireversibil, guvernat de legitatea tradiţiei şi inovaţiei”""”. În afara unor observaţii 
legate de posibilitatea de a sublinia sau nuanţa unele momente ale parcursului analitic, teza a 
fost apreciată unanim şi considerată esențială pentru muzicologia românească. Concluzia lui 
Toduţă, pe care, după parcurgerea lucrării, o considerăm obiectivă, este aceea că teza lui 
Herman este o lucrare care, „în ansamblul literaturii de muzicologie şi stilistică muzicală nu 
poate fi apreciată îndeajuns”. 

La aproape 40 de ani de la conceperea şi prezentarea acestei lucrări ştiinţifice nu 
putem să nu remarcăm prospeţimea ei, relevanţa ideilor şi meticulozitatea cu care se păstrează 
firul roşu al demersului. Herman ni se dezvăluie aici ca un muzicolog de rang superior, 
capabil de a construi un sistem de gândire muzicologică şi analitică pe care apoi îl păstrează, 
dovadă a faptului că, în ciuda unor momente mai aride ale lucrării, în gândirea sa lucrurile 
sunt pe deplin conturate şi sunt rezultatul unor convingeri, nu un demers artificial. 

În ciuda aparentului ascetism al parcursului muzicologic (Herman se exprimă în 
general esenţializat, fără redundanţe, evitând balastul informaţional atât în ceea ce priveşte 
retrospectiva istorică, dar şi în ceea ce priveşte abordarea analitică), observăm o intensă trăire 
interioară, respect pentru opera de artă şi pentru tradiția poporului român. De aici, o atitudine 
uşor „romantică” pe care o regăsim în abordarea implicaţiilor şi importanței folclorului în 
muzica românească contemporană; este o tendință de subliniere a aportului acestuia, care, deşi 
nu neglijează, pune în umbră celelalte contribuţii la maturizarea!“ muzicii româneşti. Putem 
înțelege poziţia lui Vasile Herman dacă ne amintim că în perioada redactării tezei îşi finaliza 
cercetările asupra valenţelor folclorului românesc şi îşi constituia propriul limbaj muzical 
sprijinit tocmai pe creaţia populară. Prin urmare, interesul său ca şi creator se resimte şi în 


abordarea muzicologică. 


156 Citat din referatul lui Octavian Lazăr Cosma asupra tezei de doctorat a lui Vasile Herman, păstrat în arhivele 


Academiei de Muzică „Gh. Dima”, Cluj-Napoca. 

157 Citat din referatul conducătorului de doctorat Sigismund Toduţă, păstrat în arhivele Academiei de Muzică 
„Gh. Dima”, Cluj-Napoca. 

15 Citat din referatul conducătorului de doctorat Sigismund Toduţă, păstrat în arhivele Academiei de Muzică 
„Gh. Dima”, Cluj-Napoca. 

15 cum o numeşte însuşi Vasile Herman. 

Importanța parcurgerii detaliate a acestei lucrări teoretice este şi aceea că ea poate 
oferi lumină în înţelegerea atitudinii creatorului Vasile Herman, sau cel puţin puncte de 
pornire în investigarea operei sale muzicale. Deşi a dorit să păstreze tăcerea asupra tehnicilor 
de creaţie, unele dintre acestea pot fi deduse din scrierile sale muzicologice. Dovadă a faptului 
că, deşi s-a considerat în primul rând compozitor, cele două activități de bază, creaţia şi 
muzicologia, sunt în relație de interdependență. 

Un mare merit al cercetării lui Herman este faptul că sistemul său este ancorat în 
realitățile muzicologiei contemporane de nivel internațional. Dincolo de orientarea 
structuralistă evidentă — care, în cazul de faţă, constituie un avantaj tocmai prin faptul că 
integrează ideile şi conceptele într-un sistem de relaţii, relevând interacţiunea lor în planul 
practicii — noţiunile cu care operează Vasile Herman se regăsesc la cunoscuţi teoreticieni şi 
filozofi ai muzicii. Prin urmare, putem afirma că gândirea sa muzicologică este încadrată în 


epocă, terminologia fiind de nivel european, ca şi sistemul pe care îl propune. 

